Daerah Istimewa Yogyakarta

Daerah Istimewa Yogyakarta (atau Jogja, Yogya, Yogyakarta, Jogjakarta dan acok disingkek DIY) adolah sabauh provinsi di Indonesia nan talatak di bagian selatan Pulau Jawa dan berbatasan jo Provinsi Jawa Tangah di sabalah Utara. Sacaro geografis Yogyakarta talatak di pulau Jawa bagian Tangah. Daerah tasabuik kanai bancano gampo pado tanggal 27 Mai 2006 nan manjadian 1,2 juta urang indak punyo tampek tingga.

Provinsi DI. Yogyakarta mamiliki lembaga pangawasan palayanan umum banamo Ombudsman Daerah Yogyakarta nan dibantuak jo Kaputusan Gubernur DIY. Sri Sultan HB X pado taun 2004.

Sajarah 
Daerah Istimewa Yogyakarta adolah sabuah provinsi nan badasarkan wilayah Kasultanan Ngayogyakarta Hadiningrat jo Kadipaten Pakualaman. Salain tu ditambahan pulo Kasunanan Surakarta Hadiningrat jo Praja Mangkunagaran nan sabalumnyo marupoan Enklave di Yogyakarta.

Pamarintahan Daerah Istimewa Yogyakarta dapek dicaliak asa mulonyo dari taun 1945, bahkan sabalum tu. Babarapo minggu satalah Proklamasi 17 Agustus 1945, ateh desakan rakyaik jo satalah maliek kondisi nan ado, Hamengkubuwana IX mangeluaan dekrit karajaan nan dikana jo namo Amanat 5 September 1945. Isi dekrit tasabuik adolah pagabungan karajaan Yogyakarta ka dalam Republik Indonesia. Dekrit jo isi nan sarupo jo dikaluaan dek Paku Alam VIII pado hari nan samo. Dekrit pagabungan jo Republik Indonesia samacam tu sabananyo alah pernah dikaluaan dek babagai karajaan di Nusantara, walau indak saketek karajaan nan manunggu ditagakannyo pamarintahan Hindia Belanda satalah kakalahan Japang.

Rujuakan 

Provinsi di Indonesia
Yogyakarta